J e g y z ő k ö n y v

**Készült:** a Bezenye Községi Önkormányzat Képviselő-testületének 2022. augusztus 31. napján 17:00 órakor a Bezenyei Művelődési házban megtartott rendkívüli ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést 17:03 perckor megnyitja. Megállapítja, hogy az ülés határozatképes, mert a 7 képviselőből 5 fő jelen van. Nusser Györgyné képviselő egyéb elfoglaltság miatt nem tud részt venni az ülésen, Szakos Géza képviselő érkezése még várható. Az ülés jegyzőkönyvének hitelesítésére Hiltser Mátyás és Kammerhofer Lívia képviselőket kéri fel.

A polgármester javaslatával a képviselő-testület *egyhangúlag* egyetért.

Márkus Erika polgármester ismerteti az ülés napirendi pontjait, és szavazásra bocsátja annak elfogadását.

A képviselő-testület *egyhangúlag, 5 igen szavazattal* az alábbi határozatot hozza:

**100/2022. (VIII. 31.) h a t á r o z a t**

Bezenye Községi Önkormányzat képviselő-testülete a 2022. augusztus 31-i rendkívüli ülésén az alábbi napirendi pontokat tárgyalja:

1. „Bezenye, Tájház felújítás kivitelezési munkái” tárgyban beérkezett árajánlatokról való döntés

Előadó: Márkus Erika polgármester

1. „Bezenye, közétkeztetési szolgáltatás” tárgyú közbeszerzési eljárás, ill.  beszerzési eljárás lefolytatása során beérkezett ajánlatokról való döntés

Előadó: Márkus Erika polgármester

1. „Bezenye, bölcsőde építése" tárgyú közbeszerzési eljárás lefolytatására beérkezett ajánlatokról való döntés

Előadó: Márkus Erika polgármester

1. Bezenye, bölcsőde építés” tárgyú projektmenedzsment feladatok ellátására beérkezett ajánlatokról való döntés

Előadó: Márkus Erika polgármester

1. Közalkalmazott továbbképzéséről szóló tanulmányi szerződés ügyében való döntés

Előadó: Márkus Erika polgármester

1. Döntés a településrendezési terv módosítása tárgyában beérkezett árajánlatokról

Előadó: Márkus Erika polgármester

Felelős: Márkus Erika polgármester

Határidő: azonnal

Márkus Erika polgármester megköszöni a napirendi pontok jóváhagyását, és rátér az első napirendi pontra.

1. **Napirendi pont**

„Bezenye, Tájház felújítás kivitelezési munkái” tárgyban beérkezett árajánlatokról való döntés

Márkus Erika polgármester részletesen ismerteti az 1. napirendi pontról szóló előterjesztést.

17:05 órakor Szakos Géza képviselő megérkezett, így a jelen lévő képviselők száma 6 főre módosult.

Bezenye Községi Önkormányzat a Teleki László Alapítvány által a Népi Építészeti Program keretében kiírásra került TLA/NÉPI2021/704315 kódszámú projektre sikeresen pályázott, 18.000.000,- Ft összegű támogatás került folyósításra az önkormányzat számlájára. A támogatás intenzitása 80%. A pályázati forrás kiegészítéséhez szükséges 4.799.349,- Ft összegű önerő az önkormányzat 2022. évi költségvetésébe betervezésre került.

A Bezenye, Tájház felújítás kivitelezési munkái tárgyban az ajánlattételi felhívást a községi honlapon közzétettük, 2022.augusztus 29. napi ajánlattételi határidővel, melyre a nyitva álló határidőben az alábbi ajánlatok érkeztek.

|  |  |
| --- | --- |
| **Ajánlattevő:** | **Bruttó összeg:** |
| Kovács Kft. | 32.223.078,- |
| Microép 2000 Kft. | 37.920.913,- |
| Kolina Bt. | 26.405.413,- |

Közvetlen megkereséssel három kivitelező felé is küldtünk ajánlatkérést.

A Tájház felújítása, átalakítása kivitelezése a 2.000.000,-Ft összegű értékhatárt meghaladja, ezért kérem a T. Képviselő-testületet, hogy a beszerzési szabályzata alapján a legalacsonyabb ajánlatot tevő Kolina Bt 26.405.413,- Ft összegű árajánlatát fogadja el, és hatalmazza fel a polgármestert a Tájház felújítása kivitelezési munkálatainak megrendelésére, a vállalkozói szerződés megkötésére.

A Győr-Moson-Sopron Megyei Kormányhivatal (a továbbiakban: Kormányhivatal) örökségvédelmi engedélyezési eljárásban meghozta a GY/ETDR-1/1951-13/2022 számú határozatát, mely szerint a tervezett munkálatok csak építész tervezői művezetés és épületkutatás szakértői művezetés mellett történhetnek. Ezért kérem a tisztelt képviselő-testületet, hogy hatalmazza fel a polgármestert, a kivitelezés örökségvédelmi szempontoknak történő megfelelése érdekében, a műszaki ellenőrrel és a szakértőkkel a szerződések megkötésére.

Az előterjesztés mellékleteit képezték a beérkezett árajánlatok, az ajánlattételi felhívás és mellékletei.

A polgármester felkéri Antonovich Gáspárt, a Pénzügyi Bizottság korelnökét, hogy ismertesse a bizottság álláspontját.

Antonovich Gáspár elmondja, hogy a Pénzügyi Bizottság megtárgyalta a Tájház felújítására beérkezett árajánlatokat, és egyhangúlag támogatja a legolcsóbb ajánlatot tevő Kolina Bt. ajánlatának elfogadását.

Mivel kérdés, észrevétel nem volt, Márkus Erika polgármester szavazásra teszi fel az TLA/NÉPI2021/704315 pályázati kiírásra, a Tájház felújítására érkezett árajánlatok elbírálásáról szóló határozati javaslatot.

A képviselő-testület *5 igen és 1 nem* szavazattal az alábbi határozatot hozza:

**101/2022. (VIII. 31.) h a t á r o z a t**

1. Bezenye Községi Önkormányzat Képviselő-testülete a Teleki László Alapítvány által a Népi Építészeti Program keretében kiírásra került TLA/NÉPI2021/704315 kódszámú kiírásra benyújtott pályázatra, a beszerzési szabályzat szerint bekért árajánlatot megvizsgálta, a **Tájház** **felújítása** kivitelezésére a beérkezett érvényes ajánlatot tevők közül a **Kolina Bt 26.405.413,- Ft** összegű árajánlatát fogadja el, és felhatalmazza a polgármestert a kivitelezés megrendelésére, valamint a kivitelezési vállalkozói szerződés megkötésére.
2. Bezenye Községi Önkormányzat Képviselő-testülete felhatalmazza a polgármestert a műszaki ellenőrrel és a szakértőkkel a szerződések megkötésére.
3. Bezenye Községi Önkormányzat Képviselő-testülete a kivitelezéshez szükséges, költségvetésben betervezett összegen felüli önerőt, **bruttó** **3.606.064,- Ft összegben** az önkormányzat 2022. évi költségvetésének általános tartaléka terhére biztosítja.

Felelős: Márkus Erika polgármester

Határidő: 2022. 12. 31.

1. **Napirendi pont**

„Bezenye, közétkeztetési szolgáltatás” tárgyú közbeszerzési eljárás lefolytatására beérkezett ajánlatokról döntés

Márkus Erika polgármester elmondja, hogy Bezenye közigazgatási területén az intézmények közétkeztetésének biztosítására, Bezenye Községi Önkormányzat a „**Bezenye, közétkeztetési szolgáltatás**” tárgyú közbeszerzési eljárás ill. beszerzési eljárás lefolytatását indította el.

Az eljárás lefolytatásába tartozik a tárgyi közbeszerzési eljárás előkészítése és teljes körű lefolytatása nemzeti eljárásrendben az EKR-ben, ill. a beszerzési eljárás (árajánlatkérés) lefolytatása a szolgáltatások CPV-kód szerinti besorolásától függően.

Ha valamennyi szolgáltatás kivételi körbe tartozna, akkor árajánlatkérési eljárást kell lefolytatni. Erre tekintettel az árajánlatot 2 változatban kértük megadni.

A kiválasztott szakember feladata a közbeszerzési szaktanácsadás nyújtása, és a Bíráló Bizottság tagjaként közreműködés az ajánlatok elbírálásában, a szerződéskötés előkészítése.

A Kbt. és a vonatkozó jogszabályokon kívül az Ajánlatkérő Közbeszerzési ill. Beszerzési Szabályzatát is figyelembe kell venni.

A „**Bezenye közétkeztetési szolgáltatás** " tárgyú közbeszerzési eljárás lefolytatására irányuló ajánlattételi felhívást, 2022. augusztus 29. napi ajánlattételi határidővel küldtük meg, melyre a nyitva álló határidőben az alábbi ajánlatok érkeztek.

|  |  |  |
| --- | --- | --- |
| **Ajánlattevő:** | **Közbeszerzés**  | **Beszerzési eljárás** |
| Derzsényi Tanácsadó Iroda Kft. | 1.905.000,- | 1.016.000,- |
| Czira György e.v. | 1.050.000,- | 530.000,- |
| Merklné Szeiler Orsolya e.v. | 850.000,- | 450.000,- |

Az előterjesztés mellékleteit képezték a beérkezett árajánlatok, az ajánlattételi felhívás és mellékletei. A tárgyi projekt a közbeszerzési tervünkbe bekerült, azt a testület jóváhagyta.

A polgármester felkéri Antonovich Gáspárt, a Pénzügyi Bizottság korelnökét, hogy ismertesse a bizottság álláspontját.

Antonovich Gáspár elmondja, hogy a Pénzügyi Bizottság megtárgyalta a Közétkeztetési szolgáltatás közbeszerzési eljárás lebonyolítására beérkezett árajánlatokat, és egyhangúlag támogatja a legolcsóbb ajánlatot tevő Merklné Szeiler Orsolya e.v. ajánlatának elfogadását.

Szakos Géza kérdezi, hogy miért kell külső szakembert megbízni a beszerzési eljárás lebonyolítására, miért nem oldjuk meg az önkormányzat szakembereivel ezt a feladatot.

Márkus Erika elmondja, hogy a közétkeztetés önkormányzati kötelező feladat. 2022.12.31-én lejár a Hevi Mesterkonyha Kft szerződése. Előreláthatólag a szerződés összértéke 15 millió forint feletti lesz, ezért ennek lebonyolítására szakembert bízunk meg, ugyanis közbeszerzési eljárás lebonyolításához szakirányú végzettség kell, nevesül közbeszerzési tanácsadó végzettség. Az ajánlattételi felhívás nyilvános volt, még Tolnából is volt rá jelentkező. A felhívást úgy tettük közzé, hogy közbeszerzési eljárásra és egyszerű beszerzési eljárásra is kértünk ajánlatot, ugyanis a megkezdett eljárás folyamán válik nyilvánvalóvá, hogy az értékhatár és a tevékenységi körök figyelembevételével szükséges lesz-e a közbeszerzési eljárás megindítása.

Mindkét típusú eljárásra vonatkozóan a legkedvezőbb ajánlatot Merklné Szeiler Orsolya e.v. adta.

Kérem a T. Képviselő-testületet, hogy a beszerzési szabályzata alapján a legalacsonyabb ajánlatot tevő Merklné Szeiler Orsolya e.v. árajánlatát fogadja el, és hatalmazza fel a polgármestert a **„Bezenye, közétkeztetési szolgáltatás**” tárgyú eljárás lefolytatásának megrendelésére, a vállalkozói szerződés megkötésére.

Mivel több kérdés, észrevétel nem volt, a polgármester szavazásra bocsátja a „Bezenye, közétkeztetési szolgáltatás” tárgyú közbeszerzési eljárás lefolytatásának megbízásáról szóló határozati javaslatot.

A képviselő-testület *5 igen szavazattal és 1 tartózkodással* az alábbi határozatot hozza:

**102/2022. (VIII. 31.) h a t á r o z a t**

1. Bezenye Községi Önkormányzat Képviselő-testülete a **„Bezenye, közétkeztetési szolgáltatás**” tárgyú eljárás lefolytatásának lebonyolítására a beszerzési szabályzat szerint bekért árajánlatot megvizsgálta, a **beérkezett érvényes ajánlatokról** közül Merklné Szeiler Orsolya e.v. árajánlatát fogadja el, és felhatalmazza a polgármestert a vállalkozói szerződés megkötésére.
2. Bezenye Községi Önkormányzat Képviselő-testülete a közbeszerzési eljárás szükségessége esetén a **bruttó** **850.000,- Ft összegű** vállalkozói díjat az önkormányzat 2022. évi költségvetésének általános tartaléka terhére biztosítja. Amennyiben nem közbeszerzési szabályzat hatálya alá tartozó beszerzési eljárás lebonyolítása szükséges, a vállalkozó **bruttó 450.000,- Ft összegű** díját az önkormányzat 2022. évi költségvetésének általános tartaléka terhére biztosítja.

Felelős: Márkus Erika polgármester

Határidő: 2022.09.30.

1. **Napirendi pont**

 „Bezenye, bölcsőde építése" tárgyú közbeszerzési eljárás lefolytatására beérkezett ajánlatokról való döntés

Márkus Erika polgármester röviden összefoglalja, hogy Bezenye Községi Önkormányzat 196.000.000 forint központi költségvetési támogatásban részesült bölcsődeépítésre.

Támogatás: 95 %, önerő: 5 %. A bölcsőde generál kivitelezési tervdokumentáció elkészítésével a K2 Építész Stúdió Kft-t bízta meg. Az építési engedély határozata végleges. A tárgyi közbeszerzési eljárás szerepel a Közbeszerzési tervben. A közbeszerzési eljárást lefolytató szakértő díja az elnyert pályázati költségben került tervezésre, tehát a 196 milliós támogatásban elszámolásra kerül.

A Bezenye, „Bezenye, bölcsőde építése" tárgyú közbeszerzési eljárás lefolytatására irányuló ajánlattételi felhívást a községi honlapon közzétettük, 2022.augusztus 29. napi ajánlattételi határidővel, melyre a nyitva álló határidőben az alábbi ajánlatok érkeztek.

|  |  |
| --- | --- |
| **Ajánlattevő:** | **Bruttó összeg:** |
| Czira György e.v. | 2.100.000,- |
| Nagy Gabriella e.v. | 2.060.000,- |
| Derzsényi Tanácsadó Iroda Kft. | 2.286.000,- |

A polgármester kéri a T. Képviselő-testületet, hogy a beszerzési szabályzata alapján a legalacsonyabb ajánlatot tevő **Nagy Gabriella e.v. 2.060.000,- Ft összegű** árajánlatát fogadja el, és hatalmazza fel a polgármestert a Bezenye, bölcsőde építése" tárgyú közbeszerzési eljárás lefolytatásának megrendelésére, a vállalkozói szerződés megkötésére.

Az előterjesztés mellékleteit képezték a beérkezett árajánlatok, az ajánlattételi felhívás és mellékletei.

A polgármester felkéri Antonovich Gáspárt, a Pénzügyi Bizottság korelnökét, hogy ismertesse a bizottság álláspontját.

Antonovich Gáspár elmondja, hogy a Pénzügyi Bizottság megtárgyalta a „Bezenye, bölcsőde építése" tárgyú közbeszerzési eljárás lefolytatására beérkezett árajánlatokat, és egyhangúlag támogatja a legolcsóbb ajánlatot tevő Nagy Gabriella e.v. ajánlatának elfogadását.

Szakos Géza képviselő név szerinti szavazást indítványoz a 3. napirendi pont vonatkozásában.

Márkus Erika polgármester szavazásra teszi fel a név szerinti szavazásról szóló indítványt.

A képviselő-testület 2 *igen és 4 nem szavazattal* az alábbi határozatot hozza:

**103/2022. (VIII. 31.) h a t á r o z a t**

Bezenye Községi Önkormányzat Képviselő-testülete úgy határoz, hogy a 3. napirendi pontban tárgyalt, „Bezenye, bölcsőde építése" tárgyú közbeszerzési eljárás lefolytatására beérkezett ajánlatokról való döntését nem kívánja név szerinti szavazással meghozni.

Felelős: Márkus Erika polgármester

Határidő: azonnal

Szakos Géza képviselő jelzi és kéri jegyzőkönyvbe rögzíteni, hogy a szavazások alkalmával folyamatos tartózkodással kívánja kifejezni tiltakozását a bölcsőde építésével kapcsolatosan, amelyhez Antonovich Gáspár képviselő is csatlakozik.

A polgármester ezután szavazásra teszi fel a „Bezenye, bölcsőde építése" tárgyú közbeszerzési eljárás lefolytatására beérkezett ajánlatokról való döntés határozati javaslatát.

A képviselő-testület 4 *igen szavazattal és 2 tartózkodással* az alábbi határozatot hozza:

**104/2022. (VIII. 31.) h a t á r o z a t**

1. Bezenye Községi Önkormányzat Képviselő-testülete a „Bezenye, bölcsőde építése" tárgyú közbeszerzési eljárás lefolytatásának lebonyolítására a beszerzési szabályzat szerint bekért árajánlatot megvizsgálta, a **Bezenye, bölcsőde építése" tárgyú közbeszerzési eljárás lefolytatására** beérkezett érvényes ajánlatokrólközül **Nagy Gabriella e.v. 2.060.000,- Ft összegű** árajánlatát fogadja el, és felhatalmazza a polgármestert a megrendelésre, valamint a vállalkozói szerződés megkötésére.

Felelős: Márkus Erika polgármester

Határidő: 2022.09.30.

1. **Napirendi pont**

 „Bezenye, bölcsőde építése" tárgyú projektmenedzsment feladatok ellátására vonatkozóan beérkezett ajánlatokról való döntés

Bezenye Községi Önkormányzat 196.000.000 forint központi költségvetési támogatásban részesült bölcsődeépítésre.

**A projektmenedzsment feladatok ellátására a szakértő díja az elnyert pályázati költségben került tervezésre.**

A Bezenye, „Bezenye, bölcsőde építése" tárgyú projektmenedzsment feladatok ellátására irányuló ajánlattételi felhívást a községi honlapon közzétettük, 2022.augusztus 29. napi ajánlattételi határidővel, melyre a nyitva álló határidőben az alábbi ajánlatok érkeztek.

|  |  |
| --- | --- |
| **Ajánlattevő:** | **Bruttó összeg:** |
| Nagy Gabriella e.v. | 5.155.000,- |
| FRIMOBI Kft. | 5.334.000,- |
| FT-Mátrix Kft. | 5.461.000,- |

Bezenye, bölcsőde építése" tárgyú projektmenedzsment feladatok ellátásának költsége a 2.000.000,-Ft összegű értékhatárt meghaladja, ezért kérem a T. Képviselő-testületet, hogy a beszerzési szabályzata alapján a legalacsonyabb ajánlatot tevő **Nagy Gabriella e.v. 5.155.000,-Ft összegű** árajánlatát fogadja el, és hatalmazza fel a polgármestert a Bezenye, bölcsőde építése" tárgyú projektmenedzsment feladatok ellátásának megrendelésére, a vállalkozói szerződés megkötésére.

Az előterjesztés mellékleteit képezték a beérkezett árajánlatok, az ajánlattételi felhívás és mellékletei.

A polgármester felkéri Antonovich Gáspárt, a Pénzügyi Bizottság korelnökét, hogy ismertesse a bizottság álláspontját.

Antonovich Gáspár elmondja, hogy a Pénzügyi Bizottság megtárgyalta a „Bezenye, bölcsőde építése" tárgyú projektmenedzsment feladatok ellátására beérkezett árajánlatokat, és egyhangúlag támogatja a legolcsóbb ajánlatot tevő Nagy Gabriella e.v. ajánlatának elfogadását.

A polgármester ezután szavazásra teszi fel a „Bezenye, bölcsőde építése" tárgyú közbeszerzési eljárás lefolytatására beérkezett ajánlatokról való döntés határozati javaslatát.

A képviselő-testület 4 *igen szavazattal és 2 tartózkodással* az alábbi határozatot hozza:

**105/2022. (VIII. 31.) határozat**

Bezenye Községi Önkormányzat Képviselő-testülete a Bezenye, bölcsőde építése" tárgyú projektmenedzsment feladatok ellátásának lebonyolítására a beszerzési szabályzat szerint bekért árajánlatot megvizsgálta, a **Bezenye, bölcsőde építése" tárgyú** projektmenedzsment feladatok ellátására **beérkezett érvényes ajánlatokról** közül **Nagy Gabriella e.v. 5.155.000,-Ft összegű** árajánlatát fogadja el, és felhatalmazza a polgármestert a megrendelésre, valamint a vállalkozói szerződés megkötésére.

Felelős: Márkus Erika polgármester

Határidő: 2022.09.30.

1. **Napirendi pont**

 Közalkalmazott továbbképzéséről szóló tanulmányi szerződés ügyében való döntés

Márkus Erika polgármester elmondja, hogy nagyon sajnálja, hogy a horvát nemzetiségi elnök úr elment, mert a jelen napirendi pont érinti a horvát nemzetiségi önkormányzatot.

Sterkovitz Izabella óvodapedagógus tanulmányainak támogatására a Bezenyei Százszorszép Óvoda szerződést köt, amelyhez a Bezenye Községi Önkormányzat hozzájárulása is szükséges, és amelyet a Horvát Nemzetiségi Önkormányzat is támogatni kíván. Ezért négyoldalú tanulmányi szerződést kell kötni. Bezenye Községi Önkormányzat az Óvoda fenntartójaként érintett a szerződésben. Sterkovitz Izabella horvát nemzetiségi továbbképzésen fog részt venni. A horvát nemzetiségi nevelés és a nemzetiségi kultúra ápolása az Óvoda kiemelt feladata. A polgármester kéri, hogy a Képviselő-testület támogassa az érintett továbbképzését.

A polgármester felkéri Antonovich Gáspárt, a Pénzügyi Bizottság korelnökét, hogy ismertesse a bizottság álláspontját.

Antonovich Gáspár elmondja, hogy a Pénzügyi Bizottság megtárgyalta a tanulmányi szerződés aláírását, és egyhangúlag támogatja.

Szakos Géza képviselő kérdést tesz fel, miszerint szakirányú-e a továbbképzés, illetve hogy nem lehet-e külön megkötni a szerződést.

Aljegyző Asszony elmondja, hogy az Önkormányzat azért kell, hogy hozzájáruljon, mert az Óvoda költségvetése beépül az Önkormányzatéba. Erre a félévre az Óvoda a 2022. évi költségvetésében tervezett ilyen célú kiadást, azonban a képzés időszaka a következő költségvetési évet is érinteni fogja. Egyébként pedig nem nagy összegről van szó, összességében nagyságrendileg 320 ezer forint körül várható az utazás és a tanulmányaihoz kapcsolódó egyéb hozzájárulás összege.

Szakos Géza képviselő megköszöni és elfogadja a választ.

A polgármester ezután szavazásra teszi fel Sterkovitz Izabella melléklet szerinti tanulmányi szerződéséről szóló határozati javaslatát.

A képviselő-testület 6 *igen szavazattal, egyhangúlag* az alábbi határozatot hozza:

**106/2022. (VIII. 31.) h a t á r o z a t**

Bezenye Község Önkormányzat Képviselő-testülete támogatja Sterkovitz Izabella tanulmányi szerződésének megkötését, és felhatalmazza a polgármestert a szerződés aláírására.

Felelős: Márkus Erika polgármester

Határidő: 2022. 08. 31.

1. **Napirendi pont**

 Döntés a településrendezési terv módosítása tárgyában beérkezett árajánlatokról

Bezenye Községi Önkormányzat Képviselő-testülete a településrendezési tervmódosításról szóló határozatának végrehajtására árajánlatokat kért be.

2022. augusztus 26. napi ajánlattételi határidővel kértük be, melyre az alábbi ajánlatok érkeztek.

|  |  |
| --- | --- |
| **Ajánlattevő:** | **Bruttó összeg:** |
| Talent-Plan Kft | 2.133.600,- |
| Tér-Háló Építész Tervező Kft. | 1.968.500,- |

A polgármester felkéri Antonovich Gáspárt, a Pénzügyi Bizottság korelnökét, hogy ismertesse a bizottság álláspontját.

Antonovich Gáspár elmondja, hogy a Pénzügyi Bizottság megtárgyalta a településrendezési terv módosítása tárgyában beérkezett árajánlatokat, és az alacsonyabb összegű Tér-Háló Építész Tervező Kft. ajánlatának elfogadását egyhangúlag támogatja.

Szakos Géza képviselő kéri a napirendi pont részletes ismertetését, mert szeretné tudni, hogy pontosan miről van szó.

Fuhrmann Vilmos építésügyi előadó elmondja, hogy az első testületi határozat alapján a Kossuth-Petőfi köz jogállását kívánják rendezni, továbbá a HÉSZ saroktelkekre vonatkozó minimális méret meghatározását szükséges pontosítani. Az Ady Endre utca végén lévő telek ügyében beadtak egy engedélykérést, de az építésügyi hatóság nem fogadta el, mert nem illeszkedett a HÉSZ-hez. Itt is szükséges az építési hely meghatározása. A HÉSZ-nek és a szabályozási tervlapnak ellentmond, hogy a bizonyos telektömbökben kialakult, hogy a házak a napjárással ellentétesen épültek, a déli oldalra kerültek. Így ezen telkek, amennyiben megosztásra kerülnek, akkor pont fordítva kellene elhelyezni az épületeket. Ezeket rendbe kell tenni. A következő pontja, a már kiszabályozott telkeknek egy telekalakítási vázlatterv a Pozsonyi utcánál és a kanálisnál, hogy előre kiszámítható legyen, hogy hány telek alakítható ki a lehető legalacsonyabb költséggel. A második testületi döntés arról szólt hogy a Pozsonyi utca páros oldala mögött kialakult út átkerülne a kertek közepére a közművek költséghatékonyabb elvezetése miatt.

Szakos Géza megkérdezi, hogy erről testületi határozatunk van-e.

Fuhrmann Vilmos elmondja, hogy igen. Sőt, a határozatok kötelező elemei a benyújtandó anyagnak.

Márkus Erika hozzáfűzi, hogy az, hogy ezek terv szinten megjelennek, még nem jár kötelezettséggel. A kapott dokumentációról még dönteni kell a testületnek.

Fuhrmann Vilmos röviden ismerteti a folyamatot. A tervező véleményezési anyagot készít. Az önkormányzat elküldi a szakhatóságoknak. Ha mindegyik támogató lesz, és nincs eltérő vélemény, akkor a testület tárgyalja, és a főépítész véleményezi. A tervező elkészíti a végső anyagot, amiről a főépítész záróvéleményt ad. Ezután ismét tárgyalja a testület. Azonban ha van eltérő vélemény, akkor egyeztető tárgyalás szükséges, és fel kell oldani az ellentmondásokat. Utána mehet csak tovább a főépítészi véleményezésre.

Szakos Géza kérdezi, hogy a teljes folyamat költségét tartalmazza az ajánlat?

Fuhrmann Vilmos megerősíti, hogy igen.

Márkus Erika kéri a Képviselő-testületet, hogy Bezenye településrendezési eszközök módosításához szükséges összes munkarész elkészítése tárgyú megrendelés elindításához a legalacsonyabb ajánlatot tevő Tér-Háló Építész Tervező Kft. bruttó 1.968.500,- Ft összegű árajánlatát fogadja el, és hatalmazza fel a polgármestert ennek megrendelésére, a vállalkozói szerződés megkötésére.

Márkus Erika polgármester szavazásra teszi fel a településrendezési eszközök módosításának elkészítésére beérkezett ajánlatokról szóló határozati javaslat elfogadását.

A képviselő-testület *egyhangúlag 6 igen* szavazattal az alábbi határozatot hozza:

**107/2022. (VIII. 31.) h a t á r o z a t**

1. Bezenye Községi Önkormányzat Képviselő-testülete a **Bezenye településrendezési eszközök módosításához szükséges összes munkarész elkészítésére a** beszerzési szabályzat szerint bekért árajánlatokat megvizsgálta, és a **beérkezett érvényes ajánlatokról** közül a **Tér-Háló Építész Tervező Kft**. **bruttó** **1.968.500,- Ft összegű** árajánlatát fogadja el, és felhatalmazza a polgármestert a vállalkozói szerződés megkötésére.
2. Bezenye Községi Önkormányzat Képviselő-testülete a **bruttó** **1.968.500,- Ft összegű** tervezési díjat az önkormányzat 2022. évi költségvetésének általános tartaléka terhére biztosítja.

Felelős: Márkus Erika polgármester

Határidő: 2022.09.30.

Mivel több napirendi pont nem volt, Polgármester Asszony megköszöni a részvételt és az ülést 17:30 órakor bezárja.

k.m.f.

 **Márkus Erika dr. Gáli Péter**

 polgármester jegyző

Jegyzőkönyv hitelesítők:

 **Hiltser Mátyás Kammerhofer Lívia**

 jegyzőkönyv hitelesítő jegyzőkönyv hitelesítő